b'\n_START_ARTICLE_\nLinearna algebra\n_START_PARAGRAPH_\nLinearna algebra je matemati\xc4\x8dna disciplina, ki se ukvarja s prou\xc4\x8devanjem vektorjev, vektorskih prostorov (ali linearnih prostorov), linearnih transformacij in sistemov linearnih ena\xc4\x8db. Konkretno upodobitev linearne algebre najdemo v analiti\xc4\x8dni geometriji. Vektorski prostori so osrednja tema sodobne matematike; torej se linearna algebra na \xc5\xa1iroko uporablja v abstraktni algebri in funkcionalni analizi. Zelo je uporabna tudi v naravoslovnih in dru\xc5\xbeboslovnih znanostih.'